ખારઘર આશરે 1700 હેક્ટરમાં ફેલાયેલું છે, જે 7 કિમી લાંબું અને 5 કિમી પહોળું છે. ખારઘરમાં 12 ગામોની વસાહતો વસેલી છે, જેને પગલે તેની કુલ વસ્તી 20,000 જેટલી થાય છે. ખારઘર 45 સેક્ટરોમાં વહેંચાયેલું છે. જેની સામાન્ય કક્ષા સ્થાન પર 1.5થી 15.0 મિટર સુધી અલગ-અલગ હોય છે. ત્રીજી સાઇટ લગભગ સમથળ છે, પરંતુ ટેકરીની ખૂબ નજીક આવેલો વિસ્તાર ખૂબ નીચો છે. ખારઘરની ટેકરીઓ મોટા પ્રમાણમાં વરસાદનું પાણી લાવે છે, જે નોડ તેમજ સેન્ટ્રલ પાર્કના વિસ્તારના માર્ગે ખાડી તરફ જાય છે. ચારે તરફ આવેલા લીલાછમ પર્વતોથી ઘેરાયેલું નવી મુંબઇનું ખારઘર વરસાદી વાતાવરણમાં હિલ સ્ટેશનથી સહેજ પણ ઓછું રમણીય નથી . થોડા વર્ષો પહેલા જે સ્થળો પર જવું ખૂબ મુશ્કેલ હતું, તે તાજેતરના આયોજિત આંતરમાળખાકીય વિકાસને કારણે મુંબઇકરોના પસંદગીના સ્થાનોમાંનું એક બની ગયું છે. ખારઘર એ કુદરતપ્રેમીઓ માટે આનંદનું સ્થળ છે, જે વિશાળ ખુલ્લી જગ્યા અને હરિયાળી ધરાવે છે. વિશાળકાય ફુવારો સ્થળના આકર્ષણમાં વધારો કરે છે, સાંજની એક સહેલ તમને તાજગી આપે છે, અને પાંડવખાડા ખાતેનો પાણીનો ધોધ પિકનીકપ્રેમીઓ માટે સ્વર્ગ સમાન છે અને વરસાદની મોસમમાં સમગ્ર મુંબઇમાંથી લોકો તેની મુલાકાતે આવે છે.

શૈક્ષણિક સંસ્થાઓ
જમીનના ઉપયોગ માટે વહેંચણી
પરિવહન
વિશિષ્ટતાઓ